stanford-oval/wikipedia huggingface dataset:
צ'אבי סימונס
סטטיסטיקות קריירה

מעודכן ל-31 באוגוסט 2024
| מועדון | עונה | ליגה> מפעל | ליגה> הופעות | ליגה> שערים | גביע> הופעות | גביע> שערים | יבשתי> הופעות | יבשתי> שערים | אחר> הופעות | אחר> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| פריז סן-ז'רמן | 2020/2021 | ליג 1 | 1 | 0 | 1 | 0 | 0 | 0 | 0 | 0 | 2 | 0 |
| פריז סן-ז'רמן | 2021/2022 | ליג 1 | 6 | 0 | 3 | 0 | 0 | 0 | 0 | 0 | 9 | 0 |
| פריז סן-ז'רמן | סך הכל | סך הכל | 7 | 0 | 4 | 0 | 0 | 0 | 0 | 0 | 11 | 0 |
| פ.ס.וו. איינדהובן | 2022/2023 | ליגת העל ההולנדית | 34 | 19 | 4 | 1 | 9 | 1 | 1 | 1 | 48 | 22 |
| ר.ב. לייפציג (השאלה) | 2023/2024 | בונדסליגה | 32 | 8 | 2 | 0 | 8 | 2 | 1 | 0 | 43 | 10 |
| ר.ב. לייפציג (השאלה) | 2024/2025 | בונדסליגה | 2 | 0 | 1 | 1 | 0 | 0 | 0 | 0 | 3 | 1 |
| ר.ב. לייפציג (השאלה) | סך הכול | סך הכול | 34 | 8 | 3 | 1 | 8 | 2 | 1 | 0 | 46 | 11 |
| סך הכול קריירה | סך הכול קריירה | סך הכול קריירה | 75 | 27 | 11 | 2 | 17 | 3 | 2 | 1 | 105 | 33 |
תארים

פריז סן-ז'רמן
הגביע הצרפתי: 2020/21
אליפות צרפת: 2021/2022
פ.ס.וו. איינדהובן
מגן יוהאן קרויף: 2022
הסופר קאפ הגרמני: 2023
אישיים
מלך השערים בליגת העל ההולנדית: 2022/2023
צבעוני החרמון

צבעוני החרמון (שם מדעי: Tulipa lownei) הוא גאופיט מסוג צבעוני הגדל בישראל באזור הר החרמון שפרחיו ורודים ולבנים.
מאפיינים

צבעוני החרמון הוא בעל פרחים הדומים לפרחים של צבעוני ססגוני. הפרח בצבעים ורוד-לבן בצידו הפנימי ובצבעים צהוב-כתום בצידו החיצוני. לצבעוני החרמון פרח דמוי גביע בעל 6 עלי עטיף צבעוניים. הבצל של צבעוני החרמון קטן מהבצל של צבעוני ההרים והוא גם פחות מעמיק ממנו בקרקע. צבעוני החרמון מצמיח גבעול פריחה אחד באורך 5 עד 10 סנטימטר ועליו פרח אחד. הפרח פורח בחודשים מאי-יוני כשלושה שבועות לאחר הפשרת השלגים. הפרח נפתח החל משעה 16:00, למשך מספר שעות ובערב הוא נסגר. למחרת הוא נפתח מחדש אבל כבר אינו במיטבו.
לקריאה נוספת

אנציקלופדיית החי והצומח של ארץ ישראל, כרך 11 – "צמחים בעלי פרחים ב'", בעריכת מיכה לבנה ודוד הלר, הוצאת משרד הביטחון , עמ' 204
הבריטניקה החדשה לנוער, כתר הוצאה לאור בע"מ, כרך 14 עמוד 126.
הערות שוליים

↑  צבעוני החרמון באתר הרשימה האדומה של IUCN
צבעוני ססגוני

| צבעוני ססגוני |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: שושנאים
משפחה:: שושניים
סוג:: צבעוני
מין:: צבעוני ססגוני
שם מדעי
 Tulipa biflora ‏סטף
צבעוני ססגוני (שם מדעי: Tulipa biflora, בעבר Tulipa polychroma) הוא גאופיט מהסוג צבעוני בעל פרחים לבנים וורודים.
צבעוני ססגוני

צבעוני ססגוני הוא צמח בעל בצל קטן בהשוואה לזה של צבעוני ההרים והוא גם מעמיק פחות בקרקע. צבעוני ססגוני גדל בישראל באזור הר הנגב ובמדרונות צפונית למכתש רמון. הפרחים הם בצבע לבן ורוד בצידם הפנימי ובצבע כתום צהוב בצד החיצוני[דרושה הבהרה], בעלי העטיף החיצוניים של הצבעוני הססגוני יש פס סגול. לצבעוני הססגוני פרח דמוי גביע בעל 6 עלי עטיף צבעוניים. גודל הפרחים הוא 2 עד 3 ס"מ. הגבעול מסתעף לשניים ונושא עליו שני פרחים. הפריחה בחודשים פברואר ומרץ.
לקריאה נוספת

החי והצומח של ארץ ישראל. משרד הביטחון – ההוצאה לאור והחברה להגנת הטבע. 1983. כרך 11 עמוד 205. ISBN 965-05-0078-2
הבריטניקה החדשה לנוער, כתר הוצאה לאור בע"מ, כרך 14 עמוד 126.
הערות שוליים

↑  Tulipa biflora Pall, באתר Plants of the World Online
פריינגפן (נהר)

| --- | --- |
נהר פריינגפן במורד הזרם מסכר רואדי
נהר פריינגפן במורד הזרם מסכר רואדי
 מידע כללי
 אורך:  68 ק"מ
 ספיקה ממוצעת:  5 מ"ק לשנייה
 אגן ניקוז:  614 קמ"ר
 מוצא:  אזור טבע בראשיתי האנטר-פריינגפן   39°09′52″N 106°31′40″W﻿ / ﻿39.164444°N 106.527778°W﻿ / 39.164444; -106.527778
 גובה מוצא הנהר:  3,683 מטרים
 יובלים:  North Fork Fryingpan River, South Fork Fryingpan River 
 שפך:  נהר הרורינג פורק בעיירה בזלת  39°22′00″N 107°02′03″W﻿ / ﻿39.366667°N 107.034167°W﻿ / 39.366667; -107.034167
 מדינות באגן הניקוז:  קולורדו
  (למפת מערב ארצות הברית מוגדלת) קולורדו יוטה נבדה ניו מקסיקו אריזונה קליפורניה ויומינג איידהו מונטנה אורגון וושינגטון קנדה מקסיקו האוקיינוס השקט הנהר פריינגפן(למפת מערב ארצות הברית רגילה) קולורדו יוטה נבדה ניו מקסיקו אריזונה קליפורניה ויומינג איידהו מונטנה אורגון וושינגטון קנדה מקסיקו האוקיינוס השקט הנהר פריינגפן(למפת קולורדו רגילה) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.הנהר פריינגפן(למפת קולורדו מוגדלת) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.הנהר פריינגפן
 
הנהר פריינגפן (באנגלית: Fryingpan River – "נהר המחבת") הוא יובל של הנהר רורינג פורק הזורם במרכז מערב מדינת קולורדו שבארצות הברית. אורכו 68 קילומטרים וספיקתו הממוצעת 5 מטרים מעוקבים לשנייה, אם כי בשנים שחונות יורדת הספיקה בשלהי הקיץ למטר מעוקב לשנייה, ובשנים ברוכות היא מגיעה באביב עד 76 מטרים מעוקבים לשנייה.
מקור השם יוצא הדופן (מילולית נהר המחבת) הוא בסיפור היסטורי כאשר קבוצה של ציידי פרוות הותקפה על ידי קבוצה של אינדיאנים משבט יוט, ורק שני אנשים שרדו, כשאחד מהם פצוע. האדם השני השאיר את חברו הפצוע במערה סמוכה, ורץ לחפש עזרה, אבל לפני כן הוא תלה מחבת על עץ כך שיוכל למצוא את המערה בשובו.
מקור הנהר באזור טבע בראשיתי האנטר-פריינגפן (Hunter–Fryingpan Wilderness) ביער הלאומי וייט ריוור (White River National Forest) ברכס סאווץ' (Sawatch Range), בקרבת הר מאסיב, בצפון-מזרח מחוז פיטקין, בצדו המערבי של קו פרשת המים של אמריקה. הוא זורם מערבה לאורך קו הגבול בין מחוז פיטקין למחוז איגל. סכר רואדי הוקם על הנהר אחרי מרדית (Meredith) תוך יצירת מאגר רואדי (Ruedi Reservoir). הוא נשפך לנהר רורינג פורק בבזלת, על הגבול בין מחוז פיטקין למחוז איגל. חלק ממי הנהר מוטים לצד המזרחי של קו פרשת המים של אמריקה במטרה לספק מים לשתייה והשקיה באמצעות מיזם פריינגפן-ארקנסו.
הערות שוליים

1 2  "USGS Gage #09080400 on the Fryingpan River near Ruedi, CO" (PDF). National Water Information System. U.S. Geological Survey. 1969–2013.
↑  Dawson, John Frank. Place names in Colorado: why 700 communities were so named, 150 of Spanish or Indian origin. Denver, CO: The J. Frank Dawson Publishing Co. p. 23.
| --- | --- |
בקרת זהויות :  NLI: 987007539559805171  LCCN: sh93006850  VIAF: 315133643   WorldCat (עם VIAF): 315133643 
מאגר רואדי על נהר הפריינגפן
צ'אנג-אה 5 T1

|  מידע כללי |
| --- | --- |
 סוכנות חלל:  סוכנות החלל הסינית
 תאריך שיגור:  23 באוקטובר 2014, 18:00 UTC
 משגר:  צ'אנגג'נג 3C
 אתר שיגור:  מרכז שיגור הלוויינים שיצ'אנג
 משימה
 סוג משימה:  מקפת ומודול החזרת דגימות
 לוויין של:  הירח
 מסלול:  מסלול ליסאז'ו סביב נקודת לגראנז' L2, המקפת סביב הירח הייתה במסלול של 200x5300 ק"מ סביב הירח
 אתר נחיתה:  קפסולת החזרת הדגימות: מונגוליה הפנימית
 תאריך נחיתה:  קפסולת החזרת הדגימות: 31 באוקטובר 2014 22:42 UTC
 משך המשימה הכולל:  23 באוקטובר 2014 – הווה (10 שנים) 
 קישורים חיצוניים
 מספר קטלוג לוויינים:  40283
 מאגר המידע הלאומי:  2014-065A
 
צ'אנג-אה 5 T1 (בסינית,[דרושה הבהרה] באנגלית Chang'e 5-T1) הייתה משימת הוכחת טכנולוגיות ששוגרה לירח ב-23 באוקטובר 2014 על ידי מינהל החלל הסיני (CNSA) כדי להדגים חדירה לאטמוספירה לקראת ביצוע החזרת דגימות מהירח המתוכננות במשימת צ'אנג-אה 5 במסגרת תוכנית החלל הסינית לחקר הירח.
הגשושית טסה וחלפה סביב הירח והקפסולה של החזרת הדגימות, שנקראה שׂיאופיי (Xiaofei) נחתה בהצלחה במונגוליה הפנימית ב-31 באוקטובר 2014. בחללית לא היו דגימות אבל נבדק התהליך של ההחזרה מהירח ועד הנחיתה המוצלחת.
"מודול השירות" של החללית נשאר במסלול סביב הירח ב-13 בינואר 2015, צילם אתרים לנחיתה וביצע אימון וירטואלי של התחברות עם חללית שהמריאה מהירח. על החללית היו גם מטע"דים מסחריים של חברת LuxSpace לחובבי רדיו, ומדיד קרינה של חברת iC-Málaga הספרדית.
המאיץ של המשגר נשאר במסלול והתרסק על הירח ב-4 מרץ, 2022.
כמו קודמותיה, החללית קרויה על שם אלת הירח הסינית צ'אנג-אה.
מרכיבי החללית

החללית הייתה זהה בתכנונה לחללית צ'אנג-אה 2, במסת שיגור של 2,215 ק"ג (מהם 1,065 ק"ג דלק). ממדי החללית המרכזית הם 2.2x1.72x2.0 מטרים, ופאנלים סולרים היכולים לתת 1700 וואט.
קפסולת החזרת הדגימות, אשר הייתה זהה לקפסולה שהייתה במשימת צ'אנג-אה 5 הייתה עם מסה של 335 ק"ג.
החללית שוגרה על ידי משגר  צ'אנגג'נג 3C ב-אוקטובר 2014 למסלול אשר מקיף את הירח וחוזר לכדור הארץ. קפסולה החזרה, שנקראה שׂיאופיי נועדה לבחון את החדירה לאטמוספירה במהירות גבוהה.
"מודול השירות" DFH-3A נשאר במסלול סביב כדור הארץ לפני שהועבר דרך נקודת לגראנז' L 2 למסלול Lissajous הירחי עד 13 בינואר 2015 משם החל בתמרונים למסלול סביב הירח.
בפברואר ומרץ 2015 "מודול השירות" DFH-3A ביצע ניסויי מפגש עם "מטרה וירטואלית" עבור משימת צ'אנג-אה 5 העתידית, המדמה את מודול הדגימה ששוגר מהירח והתחבר עם מודול השירות במסלול סביב הירח לקראת חזרה לכדור הארץ. באפריל 2015 נעשה שימוש במצלמת החישה מרחוק כדי לצלם תמונות ברזולוציה גבוהה של אזור הנחיתה של המיועד של צ'אנג-אה 5.
פרופיל המשימה > משימה עיקרית

שיגור ממרכז שיגור הלוויינים שיצ'אנג, ב-23 באוקטובר 2014, 18:00 UTC
משך משימה נומינלי:קפסולת ההחזרה של הדגימות של צ'אנג-אה 5: 196 שעות (8.17 ימים)
משך משימה נומינלי: DFH-3A: מתמשך
טיסה על פני הירח: 97 שעות לאחר הכנסת מסלול סופית (4.04 ימים)
מסלול סביב הירח, הנקודה הכי נמוכה בערך 11,300 ק"מ מפני הירח
מרחק הירח מכדור הארץ בטיסה הקרובה ביותר: ≈373,000 ק"מ
נחיתה של קפסולת שׂיאופיי במונגוליה הפנימית, 31 באוקטובר 2014, 22:42 UTC
פרופיל המשימה > מקפת ירח

בינואר 2015, מודול השירות נכנס למסלול סביב הירח בגובה של 200x5300 ק"מ.
במרץ 2015, המקפת ביצעה תמרונים כדי לרדת למסלול מעגלי של 200 ק"מ, ואחר כך ל-180 ק"מ כדי לבצע תמרוני מפגש עם מטרה וירטואלית כדי לבדוק את ההתחברות עם קפסולת הדגימות שממריאה מהירח במסגרת התכן המתואר במשימת צ'אנג-אה 5.
נכון לתחילת 2018, המקפת הייתה עדיין פעילה.
פרופיל המשימה > התרסקות המאיץ

המאיץ, שנותר במסלול, פגע בצד הרחוק של הירח ב-4 במרץ 2022. זו הפעם הראשונה שפסולת חלל ישנה התנגשה בירח.
מטעדים נוספים

צ'אנג-אה 5 T1 נשאה גם את המטעד המסחרי הראשון לירח שנקרא משימת (Manfred Memorial Moon Mission (4M (משימת הירח על שם מנפרד) שפותחה על ידי חברת החלל הגרמנית OHB System, ונקראה על שמו של מייסד החברה, Manfred Fuchs, שמת בשנת 2014. הניהול הטכני של משימת 4M בוצע על ידי חברת הבת LuxSpace. המטעד שקל 14 ק"ג והכיל שני מכשירים מדעיים. המכשיר הראשון הוא משואת רדיו לבדיקת שיטה חדשה לאיתור חלליות. מפעילי רדיו חובבים עודדו באמצעות תמריצי פרסים לקבל את השידורים ולשלוח תוצאות בחזרה ל-LuxSpace .. איתור והעקיבה על ידי חובבי הרדיו התבצע עד ל-11 בנובמבר. המכשיר השני, מדיד קרינה שסופק על ידי החברה הספרדית iC-Málaga, מדד באופן רציף את רמות הקרינה לאורך מסלול החללית.
החללית גם נשאה ניסוי חשיפה לקרינה עם חיידקים וצמחים.
ראו גם

תוכנית החלל הסינית
תוכנית החלל הסינית לחקר הירח
חקר הירח
הערות שוליים

1 2 3 4 5 6 7  "Chang'e 5-T1". NSSDCA. נבדק ב-13 בפברואר 2022. {{cite web}}:  (עזרה)
1 2 3
"Chang'e 5-T1 (CE 5-T1)". Gunther Space Page. נבדק ב-8 בפברואר 2022. {{cite web}}:  (עזרה)
↑  "CLunar mission：craft to conduct re-entry tests before 2015". Xinhuanet. 14 דצמ' 2013. אורכב מ-המקור ב-31 באוקטובר 2015. {{cite web}}:  (עזרה)
1 2  Eric Burger (13 בפברואר 2022). "Astronomers now say the rocket about to strike the Moon is not a Falcon 9". Ars Technica. {{cite web}}:  (עזרה)
1 2 3  "Chang'e 5 Test Mission". Spaceflight 101. נבדק ב-13 בפברואר 2022. {{cite web}}:  (עזרה)
1 2 3  "Chang'e 5 Test Mission Updates". Spaceflight 101. אורכב מ-המקור ב-24 בספטמבר 2015. נבדק ב-13 בפברואר 2022. {{cite web}}:  (עזרה)
↑  "The mission". LuxSpace. אורכב מ-המקור ב-13 בספטמבר 2014. נבדק ב-23 באוקטובר 2014. {{cite web}}:  (עזרה)
↑  "ANS-278 AMSAT News Service Weekly Bulletins". AMSAT News Service. 5 באוקטובר 2014. אורכב מ-המקור ב-21 באוקטובר 2014. נבדק ב-14 באוקטובר 2014. {{cite web}}:  (עזרה)
↑  "In a first, a mysterious rocket part is about to slam into the moon — by accident". NPR. 3 במרץ 2022. {{cite web}}:  (עזרה)
↑  "First commercial mission to the moon launched from China". Spaceflight Now. 25 באוקטובר 2014. נבדק ב-13 בפברואר 2022. {{cite web}}:  (עזרה)
↑  "4M Manfred Moon Memorial Mission". ESA. נבדק ב-13 בפברואר 2022. {{cite web}}:  (עזרה)
1 2  "China Readies Moon Mission for Launch Next Week". Space.com. 14 באוקטובר 2014. נבדק ב-13 בפברואר 2022. {{cite web}}:  (עזרה)
↑  "4M Reception Contest". LuxSpace. אורכב מ-המקור ב-24 באוקטובר 2014. נבדק ב-23 באוקטובר 2014. {{cite web}}:  (עזרה)
↑  "End of 4M mission".
↑  "China Poised to Launch Next Moon Mission on Thursday". Space.com. 22 באוקטובר 2014. נבדק ב-13 בפברואר 2022. {{cite web}}:  (עזרה)
↑  Aron, Jacob (20 באוקטובר 2014). "China set to launch probe on round trip to the moon". New Scientist. נבדק ב-13 בפברואר 2022. {{cite news}}:  (עזרה)
נחיתת קפסולת הדגימות בחזרה בכדור הארץ באוקטובר 2014
צ'נדלר בינג

| --- | --- |

מת'יו פרי כצ'נדלר בינג, מתוך הפתיח של הסדרה
 תוכנית טלוויזיה:  "חברים"
 הופעה ראשונה:  עונה 1 פרק 1: "פיילוט"
 הופעה אחרונה:  עונה 10 פרק 18: "האחרון"
 מספר הופעות:  236 פרקים
 יוצרים:  דייוויד קריין 
 גילום הדמות:  מת'יו פרי
 מידע
 כינויים:  מצחיקן, בינג, ברווז (ג'ואי היה התרנגול), מיס צ'ננדלר בינג
 תאריך לידה:  8 באפריל 1967
 מין:  זכר
 מקצוע:  מומחה בכיר בניתוח סטטיסטיקות נתונים (עונות 1–9) קופירייטר במשרד פרסום (עונות 9–10)
 אזרחות:  ארצות הברית
 דמויות קשורות
 משפחה:  צ'ארלס בינג (אבא) נורה בינג (אמא)  מוניקה גלר (אישה)   ג'ק בינג (בן, מאומץ)  אריקה בינג (בת, מאומצת)  רוס גלר (גיס) בן גלר (אחיין) אמה גלר (אחיינית) ג'ק גלר (חותן) ג'ודי גלר (חותנת)
 
צ'נדלר מיוריאל בינג (באנגלית: Chandler Muriel Bing; נולד ב-8 באפריל 1968) הוא דמות בדיונית בקומדיית המצבים האמריקאית "חברים" (1994–2004). הדמות גולמה על ידי מת'יו פרי.
רקע

צ'נדלר מיוריאל בינג נולד ב-8 באפריל 1968. הוא נולד לנורה טיילר בינג, סופרת ארוטית, ולצ'ארלס בינג, אישה טרנסג'נדרית ומלכת דראג המופיעה בלאס וגאס. הוא ממוצא סקוטי ושוודי. הוא בן יחיד, וניתן להבין מרמיזות לאורך הסדרה שהוא בא ממשפחה מבוססת. הוריו של צ'נדלר הודיעו לו בחג ההודיה בהיותו בן תשע שהם מתגרשים, אירוע שגרם לו לסרב לחגוג את החג לאורך חייו הבוגרים. לאורך הסדרה מתגלה שאירוע זה גרם לו להתחיל לעשן כבר בגיל תשע. גירושי הוריו גרמו לו גם להשתמש בחוש הומור ובסרקזם כמנגנון הגנה. בנוסף מתגלה שהוא למד בבית ספר לבנים בלבד.
צ'נדלר היה שותפו של רוס גלר בזמן לימודיהם בקולג' באוניברסיטת קולומביה, ואף הקים איתו להקה בשם "Way/No Way". בשנתם הראשונה בקולג' הצטרף צ'נדלר לארוחת חג ההודיה בביתו של רוס, שם פגש באחותו מוניקה גלר ובחברתה רייצ'ל גרין. לא ברור איך אך צ'נדלר עבר לאחר מכן לגור בדירה 19 בגריניץ' וילג', מנהטן, מול דירתה של מוניקה ושותפתה אז פיבי בופה. השחקן המתחיל ג'ואי טריביאני עובר לגור עם צ'נדלר שנהיה לחברו הטוב ביותר.
לאורך מרבית הסדרה, צ'נדלר עובד בתור מעבד ומנתח סטטיסטיקות נתונים. לאורך רובה המוחלט של הסדרה, חבריו של צ'נדלר, וגם הצופים, לא מודעים למהות עבודתו במשרד, ואף הוא בעצמו רומז פעמים רבות שהוא בעיקר מתבטל שם. הוא נרדם באחת מפגישות ההנהלה ובטעות מסכים להישלח להיות מנהל סניף של המשרד בעיר טולסה, אוקלוהומה. מכיוון שהוא לא מרוצה מהיותו מרוחק ממוניקה ומיתר חבריו, הוא מתפטר ולאחר מכן נהיה קופירייטר זוטר במשרד פרסום.
מערכות יחסים רומנטיות > מוניקה גלר

בסוף העונה הרביעית, צ'נדלר מתחיל במערכת יחסים סודית עם מוניקה בלונדון. בחתונתם של רוס ואמילי בלונדון, צ'נדלר ומוניקה שוכבים ומתחילים לצאת (כמה שנים לאחר מכן מוניקה מספרת שהיא הלכה באותו לילה כדי לחפש את ג'ואי, ורק במקרה נתקלה בצ'נדלר). מוניקה וצ'נדלר מנסים לשמור על היחסים ביניהם בסוד כדי שהאחרים לא יעשו מזה עסק רציני מדי, אבל בסופו של דבר כולם מגלים. מכיוון שמוניקה וצ'נדלר לא מגלים להן, רייצ'ל ופיבי מנסות לגרום להם להודות ביחסים ביניהם. במקביל, מוניקה וצ'נדלר מנסים לגרום להן להודות שהן יודעות, כך שנפתחת "מלחמה" חרישית ביניהם כשג'ואי הוא המתווך. ה"מלחמה" נגמרת כשפיבי וצ'נדלר מתכננים לשכב וצ'נדלר נשבר ומודה שהוא מאוהב במוניקה.
בנוסף מתגלה שבאחד מחגי ההודיה כשרוס וצ'נדלר למדו יחד בקולג', צ'נדלר הצטרף לרוס, מוניקה ורייצ'ל בארוחת חג ההודיה, בסוף הארוחה מוניקה שומעת את צ'נדלר קורא לה שמנה, ומחליטה לנקום בו. במשך שנה עד לחג ההודיה הבא היא מרזה, ומנסה לפתות אותו כדי שיחשוב שהיא רוצה לשכב איתו ובעצם לזרוק אותו עירום לחצר כדי שהשכנים שלהם ישפילו אותו. מוניקה מנסה להדליק את צ'נדלר אבל בטעות כורתת את קצה בהונו עם סכין.
שניהם עוברים לגור יחד בתחילתה של העונה השישית. צ'נדלר מציע לה נישואים בסוף העונה והם מתחתנים בסוף העונה השביעית. מי שמחתן אותם הוא ג'ואי שהוסמך באינטרנט. בפרק האחרון בסדרה, מוניקה וצ'נדלר, שלא מסוגלים להרות, צופים בלידתם של ילדיהם התאומים המאומצים, אריקה וג'ק, אף על פי שהם ציפו רק לילד אחד. לצ'נדלר יש בעיות עם חברהּ לשעבר של מוניקה, ריצ'רד בורק (טום סלק). הבעיה הגדולה ביותר של צ'נדלר עם ריצ'רד היא כשצ'נדלר רוצה להציע נישואים למוניקה וריצ'רד מגלה למוניקה שהוא אוהב אותה. בסופו של דבר ריצ'רד מבין שהוא פספס את ההזדמנות שלו כי מוניקה כבר לא מאוהבת בו.
בפרק "The One that Could Have Been", שמתאר מה היה יכול להיות אם דברים היו קורים אחרת בתוך החבורה, מוניקה עדיין שמנה ויוצאת עם רופא. כאשר בן זוגה צריך לעזוב באמצע הדייט, היא וצ'נדלר שוכבים וצ'נדלר מתאהב בה.
מערכות יחסים רומנטיות > ג'ניס ליטמן גוראלניק (נולדה הוסנסטיין)

לפני מערכת היחסים שלו עם מוניקה, יש לצ'נדלר מערכת יחסים באה-והולכת עם ג'ניס הוסנסטיין (מגי וילר). ג'ניס היא דמות מרכזית בחייו למרות שהוא מנסה כל הזמן להיפרד ממנה. בעונה הראשונה הוא יוצא איתה ונפרד ממנה מספר פעמים. במהלך הפרק האחרון בעונה השנייה, צ'נדלר מבלה זמן רב בצ'ט עם בחורה ללא שם שאומרת לו שבעלה מנהל רומן. כשהם מחליטים להיפגש מתברר שזאת ג'ניס. הם מתחילים מערכת יחסים שנמשכת לתוך העונה השלישית. בפרק "The One With The Race Car Bed", ג'ואי רואה את ג'ניס מתנשקת עם בעלה לשעבר והוא מספר זאת לצ'נדלר שמתעמת עם ג'ניס. ג'ניס אומרת לו שהיא לא יודעת מה לעשות. צ'נדלר מדבר עם ג'ואי ומחליט לעזוב את ג'ניס כדי לא להיות הגורם שמונע ממשפחה להיות יחד.
ג'ניס שוב פוגשת את צ'נדלר במהלך העונה הרביעית ורוצה לחזור אליו, אך צ'נדלר, שלא מעוניין בה, מנסה לרמוז לה שהוא לא רוצה אותה אך לא יודע איך לעשות זאת ומחליט לשקר לה. הוא מספר לה שהוא צריך לנסוע לתימן מטעם עבודתו. ג'ניס שרוצה להיפרד ממנו מסיעה אותו לשדה התעופה ומוודאת שהוא אכן עלה על המטוס מה שמאלץ את צ'נדלר לטוס לתימן ולחזור. זאת הפעם האחרונה שהם יוצאים זה עם זה. עם זאת, ג'ניס מופיעה בהמשך הסדרה.
מערכות יחסים רומנטיות > קאת'י

קאת'י הייתה חברתו של ג'ואי, אבל צ'נדלר התאהב בה. צ'נדלר מנשק את קאת'י למרות שהיא עדיין עם ג'ואי. ג'ואי כועס ומחליט לעזוב את הדירה ולעבור לגור עם הוריו עד שימצא דירה חדשה. צ'נדלר מנסה לשכנע את ג'ואי לא לעבור דירה ולבסוף, השניים מסכמים שצ'נדלר ייכנס לקופסת עץ גדולה למשך שש שעות בה לא יוכל לדבר כדי לפצות את ג'ואי. לאחר כמה שעות, קאת'י מגיעה לדירתן של מוניקה ורייצ'ל בכדי לחפש את צ'נדלר ולהסביר שהיא לא רוצה להיות הגורם המפריד בין שני חברים טובים. קאת'י נפרדת מצ'נדלר בזמן שהוא בקופסה ולא יכול לדבר. מתוך רחמים ואהבתו לחברו הטוב, משחרר ג'ואי את צ'נדלר מהקופסה כדי שיוכל לרוץ אחרי קאת'י ולמנוע ממנה לעזוב. השניים חוזרים להיות ביחד באותו הערב. צ'נדלר מאשים את קאת'י שהיא בוגדת בו עם שחקן והיא עוזבת בכעס. לאחר מכן כשהוא בא להתנצל הוא מגלה שהשחקן נמצא אצלה בדירה והם נפרדים.
חברים > רוס גלר

צ'נדלר ורוס הם החברים הכי טובים מאז שהיו שותפים בקולג'. הם עשו "הסכמים" ביניהם על כך שהם לא יקיימו יחסים עם בנות ששניהם רצו (אך שניהם הפרו אותם). צ'נדלר מתארח בביתו של רוס ומשפחתו בכמה חגי הודיה. צ'נדלר ורוס הולכים לעיתים לשחק כדורסל וטניס. בפרק "The One with the Football" רוס בוחר בצ'נדלר להיות השחקן הראשון שלו למרות שרייצ'ל הייתה אז חברה שלו. רוס מתאר לפעמים את צ'נדלר כחברו הטוב ביותר ולהפך. צ'נדלר היה הראשון לדעת על אהבתו הסודית של רוס לרייצ'ל. כשצ'נדלר ורוס היו בקולג', הוריו של רוס באו לביקור והריחו מריחואנה. רוס אמר שצ'נדלר עישן וברח דרך החלון. בעקבות כך הוריו של רוס לא חיבבו את צ'נדלר.
חברים > ג'ואי טריביאני

עד ליום שבו צ'נדלר עובר לגור עם מוניקה, הוא גר יחד עם חברו הטוב ושותפו ג'ואי טריביאני. דירתם של ג'ואי וצ'נדלר היא מוקד חשוב בעלילה מפני ששם מתקיימות פגישות רבות של החבורה. שניהם נמצאים בחברות קרובה מאוד ונקלעים ללא מעט אירועים מצחיקים. במשך תקופה מסוימת הם מגדלים ברווז ואפרוח בדירות שלהם. וקנייתו של שולחן כדורגל במקום שולחן רגיל. בדיחה שחוזרת על עצמה היא שג'ואי וצ'נדלר הם כמו זוג מבוגר נשוי בזמן שהם מתווכחים, כאשר צ'נדלר לרוב מקבל את תפקיד האישה.
צ'נדלר מסייע לג'ואי לעיתים קרובות במהלך הסדרה כאשר הוא משלם בשבילו שכר דירה, משלמים על צילומים בשבילו וקונה לו את מרבית האוכל. לעומת זאת, בפרק "The One that Could Have Been", התפקידים מתהפכים וצ'נדלר הוא זה שמקבל נדבות מג'ואי. בנקודה מסוימת בפרק ג'ואי מנסה לסייע לצ'נדלר על ידי כך שהוא ממנה אותו לעוזרו האישי.
חברים > רייצ'ל גרין

רייצ'ל היא אחת מחמשת חבריו הטובים של צ'נדלר. הוא הכיר אותה בחג ההודיה בשנת 1986, בביתם של הוריהם של רוס ומוניקה. בעונה העשירית מתגלה שצ'נדלר נישק את רייצ’ל במסיבה בקולג' שלו ושל רוס בשביל לנקום ברוס על זה שהואר נישק מישהי שצ'נדלר היה מאוהב בה.
חברים > פיבי בופה

פיבי וצ'נדלר חברים טובים. פיבי ייעצה לו איזו טבעת לבחור על מנת להציע למוניקה נישואים. היא הראשונה שידעה שצ'נדלר רוצה להציע למוניקה נישואים והיא זו שאמרה למוניקה לרשום אותה ואת צ'נדלר בתור לחתונות במוזיאון. במהלך הסדרה, פיבי אומרת המון דברים מעליבים לצ'נדלר על המראה שלו, ההתנהגות שלו ועל האישיות שלו, אך גם מביעה חיבה כלפיו פעמים רבות.
קריירה

צ'נדלר עבד כמנהל בחברת רכש תחת התואר "מנתח ומעבד סטטיסטיקות נתונים", מקצוע אותו הוא מתעב. יש בדיחה לכל אורך הסדרה שאף אחד לא בטוח בדיוק מה הוא עושה. עקב הצלחתו בעבודתו, צ'נדלר ורוס הם הכי אמידים כלכלית מבין ששת החברים רוב הסדרה. הוא מוצג גם כבעל סמכות בחברה בה הוא עובד.
צ'נדלר ניסה לעזוב את העבודה שלו בעונה הראשונה, אבל פותה לחזור על ידי הגדלה במשכורת ובונוסים גדולים. צ'נדלר נרדם באחת מפגישות ההנהלה ובטעות מסכים להישלח להיות מנהל סניף של המשרד בעיר טולסה, אוקלוהומה. בחג המולד, צ'נדלר מתפטר כדי שיוכל לחזור לניו יורק אל מוניקה. מוניקה עוזרת לצ'נדלר להשיג עבודה במשרד פרסום.
בפרק "The One that Could Have Been", המציג היסטוריה אלטרנטיבית של הדמויות, לצ'נדלר היה האומץ להתפטר מעבודתו והוא עובד ככותב קומיקס.
צליל מיתר

צליל מיתר הוא אלבומו השישי של הזמר אייל גולן, שיצא לאור ב-29 באפריל 2001. האלבום הצליח בחנויות וכלל להיטים כ"צליל מיתר" שנהפך לאחד הלהיטים הגדולים של אייל גולן, "מיליון או דולר", "בין הטוב והרע" (שיתוף פעולה ראשון בינו לבין אביהו מדינה), "הריקוד הוא שלך" ו-"לו הייתי". באלבום נכלל גם השיר "בובים בובות" איתו הופיע ב"צעצוע של פסטיגל" בשנת 2000 וזכה במקום ה-2. בין כותבי השירים באלבום היו יוסי גיספן, אביהו מדינה, ירון כהן ושלומי שבת. על כל העיבודים (למעט השיר "בובים בובות") הופקד יעקב למאי.
למצעד השנתי תשס"א של רשת ג' נכנסו 3 שירים מתוך האלבום: "מיליון או דולר" (הגיע למקום ה-5), "צליל מיתר" (מקום 11), ו"הריקוד הוא שלך" (מקום 24).
האלבום מכר כ-200,000 עותקים וזכה בתואר אלבום פלטינה. שיר הנושא של האלבום צליל מיתר הפך להיות אחד מלהיטי הענק של גולן לכל אורך הקריירה ונחשב לאחד הקלאסיקות הגדולות בעולם המוזיקה הישראלית. לשיר נוספו מאות גרסאות כיסוי וקאברים והשיר זכה במקום השני בתחרות מצעד שירי העשור.
רשימת רצועות

| צליל מיתר> מס' | צליל מיתר> שם | צליל מיתר> מילים | צליל מיתר> לחן | צליל מיתר> משך | צליל מיתר>  | צליל מיתר>  | צליל מיתר>  | צליל מיתר>  | צליל מיתר>  |
| --- | --- | --- | --- | --- | --- | --- | --- | --- | --- |
| 1. | המציאות שלך  | ירון כהן | ירון כהן | 4:05 |  |  |  |  |  |
| 2. | מיליון או דולר  | יוסי גיספן | שמואל אלבז | 3:55 |  |  |  |  |  |
| 3. | בין הטוב והרע  | אביהו מדינה | אביהו מדינה | 4:22 |  |  |  |  |  |
| 4. | הריקוד הוא שלך  | ירון כהן | ירון כהן | 3:52 |  |  |  |  |  |
| 5. | צליל מיתר  | ירון כהן | ירון כהן | 4:15 |  |  |  |  |  |
| 6. | לו הייתי  | אביהו מדינה | שלומי שבת | 4:35 |  |  |  |  |  |
| 7. | אמרי לי  | ירון כהן | ירון כהן | 4:35 |  |  |  |  |  |
| 8. | הדרך ארוכה  | שמואל אלבז | שמואל אלבז | 3:54 |  |  |  |  |  |
| 9. | מנגינת הלב  | ירון כהן | ירון כהן | 3:55 |  |  |  |  |  |
| 10. | החלום שלי  | אורלי אלבז | שמואל אלבז | 3:28 |  |  |  |  |  |
| 11. | בובים בובות  | אהוד מנור | שלומי שבת | 3:28 |  |  |  |  |  |
המשתתפים באלבום

כל העיבודים למעט "בובים בובות": יעקב למאי.
עיבוד לשיר "בובים בובות": שלומי שבת וראובן בן שמעון.
קלידים: יעקב למאי, גילי נרדיה, רובי בן שמעון (בשיר "בובים בובות").
תופים: אשר פדי.
גיטרה בס: אבי יפרח.
גיטרות אקוסטיות: אבי סינגולדה.
גיטרות חשמליות: יהודה קיסר, אבי סינגולדה.
כלי הקשה: אורן בלבן, אמיר פינטו.
דרבוקה: רוני דדון.
חצוצרה: דורון סילשי.
טרומבון: דני פילאם.
סקסופון: מרק רוזן.
קלרינט: אלברט מלקוב
כינורות: סניה קרויטור, ילמז טשצ'שמה, מקסים משעלי, ליאורה מנור, שמעון וולפנזון, דב גורדון.
אקורדיון: בוריס אלייב.
בגלמה: אריק כהן.
עוד: מקסים משעלי.
קולות רקע: יהודה תמיר.
המשתתפים באלבום > הצלחה

האלבום זכה להצלחה גדולה עם מכירת של למעלה מ-120,000 עותקים תוך זמן קצר. באותו זמן, הוא הוכתר כ"אלבום פלטינה כפול" הכי נמכר באותה שנה. עד היום מכר האלבום מעל לכ-200,000 עותקים, דבר ההופך אותו לאלבום הרביעי הכי נמכר של גולן ולאחד האלבומים הנמכרים ביותר בישראל אי פעם. הביקורות על האלבום היו חיוביות ורבים מחשיבים את האלבום ואת שיר הנושא כבין היצירות המוצלחות של גולן.
צליל דנין

| --- | --- |

 לידה:  17 ביולי 1988 (בת 36) יקנעם עילית, ישראל 
 מוקד פעילות:  ישראל 
 עיסוק:  זמרת יוצרת, מלחינה, פזמונאית, מפיקה מוזיקלית
 סוגה:  מזרחית, פופ, היפ-הופ
 שפה מועדפת:  עברית, ערבית ואנגלית
 כלי נגינה:  גיטרה, קלידים, סקסופון וחלילים
 חברת תקליטים:  הליקון
 שיתופי פעולה בולטים:  טונה, רן דנקר, מטרופולין, הדג נחש, שקל
 
צליל דנין (נולדה ב-17 ביולי 1988) היא זמרת יוצרת, מלחינה, פזמונאית ומפיקה מוזיקלית ישראלית.